Hotărârea Tribunalului din 4 mai 2017 – Schräder/OCSP – Hansson (SEIMORA)
(Cauzele conexate T-425/15, T-426/15 și T-428/15)1
(„Soiuri de plante – Cerere de decădere din dreptul la protecția comunitară a soiurilor de plante acordată soiului SEIMORA – Cerere de anulare a protecției comunitare a soiurilor de plante acordate soiului SEIMORA – Cerere de protecție comunitară a soiurilor de plante pentru soiul SUMOST 02 – Compunerea camerei de recurs a OCSP – Principiul imparțialității”)
Limba de procedură: germana
Părţile
Reclamant: Ralf Schräder (Lüdinghausen, Germania) (reprezentant: T. Leidereiter, avocat)
Pârât: Oficiul Comunitar pentru Soiuri de Plante (OCSP) (reprezentanţi: M. Ekvad și F. Mattina, agenți, asistați de A. von Mühlendahl și de H. Hartwig, avocați)
Cealaltă parte din procedura care s-a aflat pe rolul camerei de recurs a OCSP, intervenientă la Tribunal: Jørn Hansson (Søndersø, Danemarca) (reprezentanţi: G. Würtenberger și R. Kunze, avocați)
Obiectul
În cauza T-425/15, acțiune introdusă împotriva Deciziei camerei de recurs a OCSP din 24 februarie 2015 (cauza A 003/2010) privind o cerere de decădere din dreptul la protecția comunitară a soiurilor de plante acordată soiului SEIMORA; în cauza T-426/15, acțiune introdusă împotriva Deciziei camerei de recurs a OCSP din 24 februarie 2015 (cauza A 002/2014) privind o cerere de anulare a protecției comunitare a soiurilor de plante acordate soiului SEIMORA și, în cauza T-428/15, acțiune introdusă împotriva deciziei camerei de recurs a OCSP din 24 februarie 2015 (cauza A 007/2009) privind o cerere de protecție comunitară a soiurilor de plante pentru soiul SUMOST 02
Dispozitivul
Respinge acțiunile.
Îl obligă pe domnul Ralf Schräder la plata cheltuielilor de judecată.
____________
1     JO C 328, 5.10.2015